proxectonos/corpus_dominio_legal_administrativo_tmp huggingface dataset:
RESOLUCIÓN do 14 de decembro de 2009 pola que se dá publicidade ás subvencións concedidas ao abeiro da Orde do 29 de setembro de 2009, pola que se regula a concesión de subvencións ás entidades locais da Comunidade Autónoma de Galicia para o mantemento dos puntos de atención continuada e zonas especiais de urxencias que funcionen en centros de saúde de titularidade municipal (Diario Oficial de Galicia número 196, do 6 de outubro).
SERVIZO GALEGO DE SAÚDE — III. OUTRAS DISPOSICIÓNS — 22/01/2010

De conformidade co artigo 15.1º da Lei 9/2007, do 13 de xuño, de subvencións e co Decreto lexislativo 1/1999, do 7 de outubro, polo que se aproba o texto refundido da Lei de réxime financeiro e orzamentario de Galicia, os órganos administrativos concedentes publicarán no Diario Oficial de Galicia, nos termos que se fixen regulamentariamente, as subvencións concedidas, con expresión da convocatoria, o programa e crédito orzamentario a que se imputen, o beneficiario, a cantidade concedida e a finalidade ou finalidades da subvención.
Na súa virtude,
RESOLVO:
Único.-Ordenar a publicación, no Diario Oficial de Galicia das subvencións concedidas ao abeiro da Orde do 29 de setembro de 2009, pola que se regula a concesión de subvencións ás entidades locais da Comunidade Autónoma de Galicia para o mantemento de puntos de atención continuada e zonas especiais de urxencias que funcionen en centros de saúde de titularidade municipal, que se relacionan no seguinte anexo Concellos beneficiarios e subvenciones concedidas.
Finalidade das subvencións: axuda para gastos derivados do normal funcionamento dos puntos de atención continuada e zonas especiais de urxencia que funcionen en centros de saúde de titularidade municipal.
Programa e crédito orzamentario de imputación: 5001.412B.460.0 dos orzamentos xerais da comunidade autónoma para o ano 2009.
Santiago de Compostela, 14 de decembro de 2009.
Pablo Torres Arrojo
Director de Recursos Económicos
Ver referencia pdf "01400D011P019.PDF"
CORRECCIÓN de erros.-Orde do 21 de decembro de 2009 pola que se establecen as bases reguladoras das axudas para a conservación das poboacións de caza menor, e se convocan para o ano 2010.
CONSELLERÍA DO MEDIO RURAL — III. OUTRAS DISPOSICIÓNS — 22/01/2010

Advertidos erros no texto da citada orde, publicada no DOG nº 252, do 29 de decembro de 2009, é necesario facer a corrección seguinte:
Na páxina 19.653, no artigo 15º.- Modificación das actividades subvencionadas, onde di: «Calquera modificación que se pretenda realizar nas actividades aprobadas, tanto no referente ao orzamento aprobado como ás distintas partidas que o compoñen, requirirá a aceptación expresa e previa do director xeral de Conservación da Natureza, por delegación do conselleiro do Medio Rural, logo de informe favorable do servizo provincial correspondente. Para tal efecto, realizarase unha proposta de modificación xustificada, que se deberá presentar con quince días hábiles de antelación á súa realización, segundo o modelo do anexo VII», ten que dicir: «Calquera modificación que se pretenda realizar nas actividades aprobadas, tanto no referente ao orzamento aprobado como ás distintas partidas que o compoñen, requirirá a aceptación expresa e previa do director xeral de Conservación da Natureza, por delegación do conselleiro do Medio Rural, logo de informe favorable do servizo provincial
correspondente. Para tal efecto, realizarase unha proposta de modificación xustificada, que se deberá presentar con quince días hábiles de antelación á súa realización, segundo o modelo do anexo VII. No caso de que a modificación afecte só a localización das parcelas en que se vai actuar, deberá presentarse xunto coa solicitude un novo anexo V debidamente cuberto coa relación das novas parcelas, e corresponderalle ao servizo provincial a súa autorización ou denegación. O silencio neste suposto terá a consideración de denegatorio».
RESOLUCIÓN do 17 de decembro de 2009, da Dirección Xeral de Mobilidade, pola que se publican as subvencións concedidas ao abeiro da Orde do 17 de agosto de 2009 (Diario Oficial de Galicia número 171, do 1 de setembro) pola que se establecen as bases reguladoras para a concesión de axudas a transportistas autónomos de mercadorías por estrada que abandonen a actividade.
CONSELLERÍA DE MEDIO AMBIENTE, TERRITORIO E INFRAESTRUTURAS — III. OUTRAS DISPOSICIÓNS — 22/01/2010

No Diario Oficial de Galicia número 187, do 23 de setembro de 2009, publicouse a Resolución do 15 de setembro de 2009, da Dirección Xeral de Mobilidade, pola que se convocan axudas a transportistas autónomos de mercadorías por estrada que abandonen a actividade. As bases reguladoras da devandita subvención foron publicadas no Diario Oficial de Galicia número 171, do 1 de setembro de 2009 (Orde do 17 de agosto de 2009).
Unha vez rematada a tramitación de todas as solicitudes que se presentaron, e en cumprimento do artigo 11.3 da citada orde, debe dárselles publicidade ás subvencións concedidas.
En consecuencia,
RESOLVO:
Publicar como anexo as subvencións concedidas ao abeiro da Orde do 17 de agosto de 2009 pola que se establecen as bases reguladoras para a concesión de axudas a transportistas autónomos de mercadorías por estrada que abandonen a actividade.
Santiago de Compostela, 17 de decembro de 2009.
Miguel Rodríguez Bugarín
Director xeral de Mobilidade
Ver referencia pdf "01400D005P011.PDF"
Ver referencia pdf "01400D007P013.PDF"
ORDE do 14 de decembro de 2009 pola que se publica a concesión de axudas ao abeiro da Orde do 31 de decembro de 2008, pola que se regulan as bases que rexerán as subvencións dirixidas a concellos e mancomunidades de municipios para o fomento e realización de actividades de voluntariado e se procede á súa convocatoria para o ano 2009.
CONSELLERÍA DE TRABALLO E BENESTAR — III. OUTRAS DISPOSICIÓNS — 13/01/2010

Por Orde do 31 de decembro de 2008 regúlanse as bases que rexerán as subvencións dirixidas a concellos e mancomunidades de municipios para o fomento e realización de actividades de voluntariado para o ano 2009. As subvencións faranse efectivas con cargo á aplicación orzamentaria 2009.48.07.312F.460.0 (proxecto 2009 00166) polo importe de 300.000 euros (trescentos mil euros).
En virtude das competencias atribuídas polo artigo 9.1º da Orde do 31 de decembro de 2008, o director xeral de Xuventude e Voluntariado resolveu a concesión das axudas solicitadas polos concellos e mancomunidades de municipios, tal e como se recolle no anexo.
Santiago de Compostela, 14 de decembro de 2009.
Beatriz Mato Otero
Conselleira de Traballo e Benestar
Ver referencia pdf "00700D002P017.PDF"
RESOLUCIÓN do 29 de decembro de 2009 pola que se resolve a convocatoria da XVIII edición do Premio Manuel Colmeiro, orientado a distinguir estudos sobre a Administración pública de Galicia.
ESCOLA GALEGA DE ADMINISTRACIÓN PÚBLICA — III. OUTRAS DISPOSICIÓNS — 18/01/2010

Por Orde do 20 de febreiro de 2009 (DOG número 43, do 3 de marzo) a Consellería de Presidencia, Administracións Públicas e Xustiza convocou a XVIII edición do Premio Manuel Colmeiro, orientado a distinguir estudos sobre a Administración pública de Galicia.
Vista a proposta formulada por un xurado especial e de conformidade coa base oitava da convocatoria,
RESOLVO:
Primeiro.-Declarar deserta a adxudicación da XVIII edición do Premio Manuel Colmeiro, orientado a distinguir estudos sobre a Administración pública de Galicia.
Segundo.-A composición nominal do xurado foi a seguinte:
Presidente: Pablo Figueroa Dorrego, director da Escola Galega de Administración Pública.
Vogais: Jesús Martínez Girón, catedrático de dereito do traballo e da seguridade social do Departamento de Dereito Público Especial da Facultade Dereito da Universidade da Coruña; Miguel Ángel Pérez Álvarez, catedrático de dereito civil do Departamento de Dereito Privado da Facultade de Dereito da Universidade da Coruña; José Antonio Redondo López, catedrático de economía financeira e contabilidade da Facultade de Ciencias Económicas e Empresariais da Universidade de Santiago de Compostela; e Juan Jesús Raposo Arceo, profesor titular do Departamento de Dereito Civil da Escola Universitaria de Estudos Empresariais da Universidade da Coruña.
Secretaria: Mª Lucía Portela Silva, xefa do Servizo de Estudos, Investigación e Publicacións da Escola Galega de Administración Pública.
Terceiro.-Contra esta resolución, que pon fin á vía administrativa, as persoas interesadas poderán interpor recurso potestativo de reposición ante o director da Escola Galega de Administración Pública no prazo dun mes, contado a partir do día seguinte ao da súa publicación no Diario Oficial de Galicia, segundo o disposto nos artigos 116 e 117 da Lei 4/1999 que modifica a Lei 30/1992, ou ben directamente recurso contencioso-administrativo no prazo de dous meses ante o Tribunal Superior de Xustiza de Galicia.
Santiago de Compostela, 29 de decembro de 2009.
Pablo Figueroa Dorrego
Director da Escola Galega de Administración Pública
RESOLUCIÓN do 16 de decembro de 2009, da Dirección Xeral de Mobilidade, pola que se publican as subvencións concedidas ao abeiro da Orde do 17 de agosto de 2009 (Diario Oficial de Galicia número 175, do 7 de setembro) pola que se establecen as bases reguladoras e se convocan para o ano 2009 axudas a empresas de transporte público de viaxeiros para a adquisición de vehículos accesibles.
CONSELLERÍA DE MEDIO AMBIENTE, TERRITORIO E INFRAESTRUTURAS — III. OUTRAS DISPOSICIÓNS — 19/01/2010

Por medio da Orde do 17 de agosto de 2009, a Consellería de Medio Ambiente, Territorio e Infraestruturas fixou as bases e convocou subvencións para que as empresas que prestan servizos de transporte público regular permanente de viaxeiros de uso xeral, suxeitas á concesión administrativa da Comunidade Autónoma de Galicia, poidan adquirir vehículos accesibles para persoas con mobilidade reducida.
Unha vez rematada a tramitación de todas as solicitudes que se presentaron, e en cumprimento do artigo 10.3º da citada orde, debe dárselles publicidade ás subvencións concedidas.
En consecuencia,
RESOLVO:
Publicar como anexo as subvencións concedidas ao abeiro da Orde do 17 de agosto de 2009 pola que se establecen as bases reguladoras e se convocan para o ano 2009 axudas a empresas de transporte público de viaxeiros para a adquisición de vehículos accesibles.
Santiago de Compostela, 16 de decembro de 2009.
Miguel Rodríguez Bugarín
Director xeral de Mobilidade
ANEXO
Subvencións concedidas a empresas de transporte público de viaxeiros para a adquisición de vehículos accesibles (aplicación orzamentaria: 2009.43.05.512A.770.1).
1. Donado Campos, S.L.: 34.844 .
BMC le Hawk 9 M.
BMC le Hawk 9 M.
2. Francisco Candocia Villadóniga: 34.844 .
Volvo B7R 4X2 Irizar i4.
Volvo B7R 4X2 Irizar i4.
3. Autocares Manuel García Castro, S.L.: 17.422 .
Volvo B12B ER Aura Beulas.
4. Autocares Rías Baixas, S.L.: 52.266 .
Mercedes Benz O 530 Citaro K.
Mercedes Benz 515 CDI.
Volvo B12B Aura Beulas.
5. Expres de Vea, S.L.: 17.422 .
Volvo B12B E1 Irizar PB 12/37.
6. Empresa Gilsanz, S.L.: 34.844 .
Mercedes Sprinter 515 CDI.
Mercedes Sprinter 515 CDI.
7. Autos Comparado, S.L.: 17.422 .
Mercedes Sprinter 519 CDI.
8. Autocares Meijide, S.L.: 34.844 .
Mercedes Sprinter 516 CDI.
Mercedes Sprinter 516 CDI.
9. Gomserbus, S.L.: 17.422 .
Mercedes Sprinter 516 CDI.
10. Empresa Lázara, S.A.: 17.422 .
MAN 18440 DCI Irizar PB.
11. Autocares Eliseo Pita, S.A.: 9.089,99 .
Volvo B12B 4X2 Euro 5.
12. Transvías del Ferrol, S.A.: 69.688 .
Mercedes Benz O 530 Citaro K.
Mercedes Benz O 530 Citaro K.
Mercedes Benz O 530 Citaro K.
Mercedes Benz O 530 Citaro K.
13. Automóviles Sigrás Carral, S.A.: 16.831,60 .
Iveco Eurorider C33 ASRI E-5.
14. Autos Cal Pita, S.A.: 48.938,89 .
Volvo B7R Castrosua Magnus.
Volvo B7R Castrosua Magnus.
Volvo B7R Castrosua Magnus.
Mercedes Sprinter 515 CDI.
Iveco Eurorider C33 ASRI E-5.
15. Anpian, S.A.: 17.422 .
Mercedes Benz Sprinter 515 CDI.
16. Empresa Raúl, S.A.: 17.422 .
BMC Probus 850 TBX.
17. Autocares Vilabus, S.L.: 17.422 .
Iveco C50C180 UNVI.
18. Viledobus, S.L.: 17.422 .
Mercedes Sprinter 515CDI.
Importe total: 492.988,48 .
RESOLUCIÓN do 12 de xaneiro de 2010 pola que se dá publicidade ás axudas concedidas ao abeiro da Orde do 4 de setembro de 2009 pola que se establecen as bases reguladoras para a concesión das axudas encamiñadas á habilitación e mellora de infraestruturas nos parques empresariais e recintos de localización preferente de empresas na Comunidade Autónoma de Galicia, en réxime de concorrencia competitiva, e se procede á súa convocatoria para o ano 2009 (IN519B)-2ª convocatoria (Diario Oficial de Galicia número 184, do 18 de setembro de 2009).
CONSELLERÍA DE ECONOMÍA E INDUSTRIA — III. OUTRAS DISPOSICIÓNS — 21/01/2010

De conformidade co disposto no artigo 15.1º da Lei 9/2007, do 13 de xuño, de subvencións de Galicia, e no artigo 20º da Orde do 19 de febreiro de 2009 pola que se establecen as bases reguladoras para a concesión de axudas encamiñadas á habilitación e mellora de infraestruturas nos parques empresariais e recintos de localización preferente de empresas na Comunidade Autónoma de Galicia, en réxime de concorrencia competitiva, e se procede á súa convocatoria para o ano 2009 (IN519B)-2ª convocatoria.
RESOLVO:
Ordenar a publicación no Diario Oficial de Galicia das subvencións concedidas ao abeiro da citada orde.
-Norma reguladora: Orde do 4 de setembro de 2009 pola que se establecen as bases reguladoras para a concesión de axudas encamiñadas á habilitación e mellora de infraestruturas nos parques empresariais e recintos de localización preferente de empresas na Comunidade Autónoma de Galicia, en réxime de concorrencia competitiva, e se procede á súa convocatoria para o ano 2009 (IN519B)-2ªconvocatoria.
-Aplicacións orzamentarias: 44.04.732-A760.0 Concellos. Actuacións para infraestruturas en polígonos industriais.
-Crédito orzamentario:
Concellos: 1.238.195,34  (ano 2009).
-Beneficiarios, importe e finalidade das axudas: véxanse os anexos.
Santiago de Compostela, 12 de xaneiro de 2010.
P.D. (Orde 30-4-2009; DOG nº 87, do 6 de maio)
José Riesgo Boluda
Secretario xeral de Economía e Industria
Ver referencia pdf "01300D004P022.PDF"
RESOLUCIÓN do 22 de decembro de 2009, da Dirección Xeral de Administración Local, pola que se procede á publicación da nova concesión de subvencións concedidas en virtude da Orde do 26 decembro de 2008, pola que se anuncian axudas económicas destinadas a subvencionar os concellos de Galicia para a contratación temporal de auxiliares de policía local durante a tempada de verán.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 21/01/2010

A Consellería de Presidencia, Administracións Públicas e Xustiza publicou, con data 15 de xuño de 2009, DOG nº 115, a resolución pola cal se publicaban as subvencións concedidas en virtude da Orde do 26 decembro de 2008, pola que se anuncian axudas económicas destinadas a subvencionar os concellos de Galicia para a contratación temporal de auxiliares de policía local durante a tempada de verán.
Tras a renuncia de varios concellos á subvención concedida, por importe total de 35.472 euros, e de conformidade co disposto no artigo 18.1º da Lei 38/2003, do 17 de novembro, xeral de subvencións, e no artigo 15.1º da Lei 9/2007, do 13 de xuño, de subvencións de Galicia, procédese á publicación das novas subvencións concedidas por resolución do conselleiro de Presidencia, Administracións Públicas e Xustiza.
Finalidade da axuda: contratación temporal de auxiliares de policía local na tempada de verán do ano 2009.
Norma reguladora: Orde do 26 de decembro de 2008, pola que se regula a concesión de axudas económicas aos concellos de Galicia para a contratación temporal de auxiliares de policía local durante a tempada de verán (DOG nº 1, do 2 de xaneiro de 2009).
Aplicación orzamentaria: 41.03.141.A.460.0. do exercicio 2009.
Concellos beneficiarios e importes concedidos (anexo).
Santiago de Compostela, 22 de decembro de 2009.
José Norberto Uzal Tresandí
Director xeral de Administración Local
Ver referencia pdf "01300D004P022.PDF"
RESOLUCIÓN do 28 de decembro de 2009 pola que se procede á publicación das subvencións concedidas, en virtude da Resolución do 29 de maio de 2009, da Secretaría Xeral da Emigración, pola que se regula a concesión, en réxime de concorrencia competitiva, de subvencións a concellos, mancomunidades de concellos e consorcios locais, para a realización de programas destinados a favorecer os procesos de integración da poboación inmigrante extracomunitaria na Comunidade Autónoma galega durante o ano 2009.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 12/01/2010

De conformidade co disposto no artigo 15.1º da Lei 9/2007, do 13 de xuño, de subvencións de Galicia, e no artigo 10 da Resolución do 29 de maio de 2009, da Secretaría Xeral da Emigración, pola que se regula a concesión, en réxime de concorrencia competitiva, de subvencións a concellos, mancomunidades de concellos e consorcios locais, para a realización de programas destinados a favorecer os procesos de integración da poboación inmigrante extracomunitaria na Comunidade Autónoma galega durante o ano 2009, procédese á publicación das subvencións concedidas de contía igual ou superior a 3.000 euros.
Finalidade da axuda: as axudas teñen como finalidade a subvención dos gastos correntes que se lles orixinen aos concellos, mancomunidades de concellos e consorcios locais aos cales se lles concede a subvención para a realización dos programas previstos no artigo 5 da Resolución do 29 de maio.
Norma reguladora: Resolución do 29 de maio de 2009, pola que se regula a concesión, en réxime de concorrencia competitiva, de subvencións a concellos, mancomunidades de concellos e consorcios locais, para a realización de programas destinados a favorecer os procesos de integración da poboación inmigrante extracomunitaria na Comunidade Autónoma galega durante o ano 2009 (DOG nº 109, do 5 de xuño) e Resolución do 1 de outubro de 2009 pola que se amplía a dotación orzamentaria da resolución do 29 de maio de 2009 (DOG nº 198, do 8 de outubro)e Resolución do 2 de novembro de 2009, pola que se amplía o prazo de xustificación (DOG nº 221, do 11 de novembro).
Aplicación orzamentaria: 40.50.312C.460.0 dos orzamentos xerais da comunidade autónoma para o ano 2009.
Crédito orzamentario: 988.332 euros na aplicación orzamentaria 40.50.312C.460.0.
Entidades locais beneficiarias da subvención cunha contía igual ou superior a 3.000 euros e importe da axuda concedida a cada unha delas expresado en euros, por orde alfabética, que figuran no anexo a esta resolución.
Santiago de Compostela, 28 de decembro de 2009.
P.S. (Decreto 325/2009, do 18 de xuño)
José Antonio Villamayor Filloy
Subdirector xeral de Coordinación, Contratación
e Xestión Orzamentaria
Ver referencia pdf "00600D003P017.PDF"
DECRETO 447/2009, do 23 de decembro, polo que se acepta a doazón de bens culturais feita á Comunidade Autónoma de Galicia pola Universidade de Wisconsin-Milwaukee (EUA).
CONSELLERÍA DE FACENDA — III. OUTRAS DISPOSICIÓNS — 12/01/2010

Con data de 3 de novembro de 2009, a Consellería de Cultura e Turismo remitiu á Consellería de Facenda o expediente de doazón de bens propiedade da Universidade de Wisconsin-Milwaukee (EUA).
A Secretaría Xeral e do Patrimonio tramitou o expediente de aceptación, logo dos respectivos informes favorables do Arquivo do Reino de Galicia e a Comisión Superior de Valoración de Bens Culturais de Interese para Galicia.
De acordo co disposto no artigo 17.1º da Lei 3/1985, do 12 de abril, do patrimonio da Comunidade Autónoma de Galicia e 34.1º do Regulamento aprobado polo Decreto 50/1989, do 9 de marzo, a adquisición pura e simple de bens, a título gratuíto ou lucrativo requirirá decreto do Consello da Xunta, por proposta da Consellería de Facenda.
Na súa virtude, por proposta da conselleira de Facenda, e logo da deliberación do Consello da Xunta de Galicia na súa reunión do día vinte e tres de decembro de dous mil nove,
DISPOÑO:
Artigo único.
Aceptar nos termos establecidos polo doante, a doazón de bens que a continuación se relaciona:
Obxecto: catro libros diarios de fareiros (dous completos e dous incompletos e unha folla solta).
Procedencia: Faro de Estaca de Bares (A Coruña).
Cronoloxía: 1887-1889, 1889-1894, 1894-1897 e 1906-1909. Folla de 1905.
Valoración total: 4.500 .
Custodia: Arquivo do Reino de Galicia da Coruña.
Disposición derradeira
A Consellería de Facenda, a través da Secretaría Xeral e do Patrimonio, levará a cabo todos os trámites para a efectividade do presente decreto.
Santiago de Compostela, vinte e tres de decembro de dous mil nove.
Alberto Núñez Feijóo
Presidente
Marta Fernández Currás
Conselleira de Facenda
RESOLUCIÓN do 17 de decembro de 2009, da Secretaría Xeral da Emigración, pola que se procede á publicación das subvencións concedidas en virtude da Resolución do 17 de xuño de 2009 pola que se establecen as bases reguladoras e se convocan as axudas e subvencións correspondentes aos programas de apoio infraestrutural ás comunidades galegas no exterior para o exercicio 2009.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 19/01/2010

De conformidade co disposto no artigo 15 da Lei 9/2007, do 13 de xuño, de subvencións de Galicia e no artigo 26 da Resolución do 17 de xuño de 2009, pola que se establecen as bases reguladoras e se convocan as axudas e subvencións correspondentes aos programas de apoio infraestrutural ás comunidades galegas no exterior para o exercicio 2009, procédese á publicación das subvencións concedidas iguais ou superiores a 3.000 euros.
Finalidade da axuda: as axudas teñen como finalidade a subvención dos gastos de capital realizados polas entidades galegas no exterior en infraestruturas, a través dos seguintes programas: Programa A. Axudas a entidades galegas no exterior para a reforma, conservación e mantemento das súas instalacións; Programa B. Axudas a entidades asociativas de emigrantes galegos no exterior para a mellora de dotación e equipamentos; Programa C. Axudas para o acondicionamento e dotación e/ou renovación de fondos das bibliotecas pertencentes ás entidades galegas no exterior; Programa D. Axudas para a restauración e catalogación de patrimonio artístico, bibliográfico e documental titularidade das entidades galegas no exterior.
Norma reguladora: Resolución do 17 de xuño de 2009 pola que se establecen as bases reguladoras e se convocan as axudas e subvencións correspondentes aos programas de apoio infraestrutural ás comunidades galegas no exterior para o exercicio 2009 (Diario Oficial de Galicia nº 120, do 22 de xuño).
Aplicación orzamentaria: 40.50.312C.781.0. Axudas, subvencións e convenios, dos orzamentos xerais da Comunidade Autónoma de Galicia para o ano 2009.
Crédito orzamentario: 1.800.000 euros.
Entidades beneficiarias das subvencións cunha contía igual ou superior a 3.000 euros e o importe da axuda concedida a cada unha delas expresado en euros, por orde alfabética:
Ver referencia pdf "01100D001P006.PDF"
Ver referencia pdf "01100D002P007.PDF"
Santiago de Compostela, 17 de decembro de 2009.
P.S. (Decreto 325/2009, do 18 de xuño)
José Antonio Villamayor Filloy
Subdirector xeral de Coordinación, Contratación
e Xestión Orzamentaria
RESOLUCIÓN do 28 de decembro de 2009, da Secretaría Xeral da Emigración, pola que se procede á publicación das subvencións concedidas en virtude da Resolución do 27 de maio de 2009, pola que se regula a concesión, en réxime de concorrencia competitiva, de subvencións a entidades sen ánimo de lucro para a realización de programas destinados a favorecer os procesos de acollida e integración da poboación inmigrante extracomunitaria na Comunidade Autónoma galega durante o ano 2009.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 14/01/2010

De conformidade co disposto no artigo 15.1º da Lei 9/2007, do 13 de xuño, de subvencións de Galicia, e no artigo 11 da Resolución do 27 de maio de 2009, da Secretaría Xeral de Emigración, pola que se regula a concesión, en réxime de concorrencia competitiva, de subvencións a entidades sen ánimo de lucro, para a realización de programas destinados a favorecer os procesos de acollida e integración da poboación inmigrante extracomunitaria na Comunidade Autónoma galega durante o ano 2009, procédese á publicación das subvencións concedidas de contía igual ou superior a 3.000 euros.
Finalidade da axuda: as axudas teñen como finalidade a subvención dos gastos correntes, incluídos os custos indirectos de acordo co artigo 29.9º da Lei de subvencións de Galicia, e os gastos de equipamento que se lles orixinen ás entidades ás cales se lles conceda a subvención para a realización dos programas previstos no artigo 5 da Resolución do 27 de maio de 2009.
Norma reguladora: Resolución do 27 de maio de 2009, pola que se regula a concesión, en réxime de concorrencia competitiva, de subvencións a entidades sen ánimo de lucro para a realización de programas destinados a favorecer os procesos de acollida e integración da poboación inmigrante extracomunitaria na Comunidade Autónoma galega durante o ano 2009 (DOG nº 106, do 2 de xuño e Resolución do 2 de novembro pola que se amplía o prazo de xustificación (DOG nº 219, do 9 de novembro).
Aplicación orzamentaria: 40.50.312C.481.0 e 40.50.312C.781.0 dos orzamentos xerais da comunidade autónoma para o ano 2009.
Crédito orzamentario: 522.958  na aplicación orzamentaria 40.50.312C.481.0 e 40.000  na aplicación orzamentaria 40.50.312C.781.0
Entidades beneficiarias da subvención cunha contía igual ou superior a 3.000  e importe da axuda concedida a cada unha delas expresado en euros, que figuran no anexo a esta resolución.
Santiago de Compostela, 28 de decembro de 2009.
P.S. (Decreto 325/2009, do 18 de xuño)
José Antonio Villamayor Filloy
Subdirector xeral de Coordinación, Contratación
e Xestión Orzamentaria
Ver referencia pdf "00800D003P008.PDF"
RESOLUCIÓN do 28 de decembro de 2009 da Secretaría Xeral da Emigración pola que se procede á publicación das subvencións concedidas en virtude da Resolución do 29 de maio de 2009 pola que se regula a concesión, en réxime de concorrencia competitiva, de subvencións a concellos, mancomunidades de concellos e consorcios locais para a realización de programas destinados a favorecer os procesos de acollida da poboación retornada e inmigrante na Comunidade Autónoma galega durante o ano 2009.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 14/01/2010

De conformidade co disposto no artigo 15.1º da Lei 9/2007, do 13 de xuño, de subvencións de Galicia, e no artigo 10 da Resolución do 29 de maio de 2009, da Secretaría Xeral da Emigración, pola que se regula a concesión, en réxime de concorrencia competitiva, de subvencións a concellos, mancomunidades de concellos e consorcios locais, para a realización de programas destinados a favorecer os procesos de acollida da poboación retornada e inmigrante na Comunidade Autónoma galega durante o ano 2009, procédese á publicación das subvencións concedidas de contía igual ou superior a 3.000 euros.
Finalidade da axuda: as axudas teñen como finalidade a subvención dos gastos correntes que se lles orixinen aos concellos, mancomunidades de concellos e consorcios locais aos cales se lles concede a subvención para a realización dos programas previstos no artigo 5 da Resolución do 29 de maio.
Norma reguladora: Resolución do 29 de maio de 2009, pola que se regula a concesión, en réxime de concorrencia competitiva, de subvencións a concellos, mancomunidades de concellos e consorcios locais, para a realización de programas destinados a favorecer os procesos de acollida da poboación retornada e inmigrante na Comunidade Autónoma galega durante o ano 2009 (DOG nº 109, do 5 de xuño) e Resolución do 1 de outubro de 2009 pola que se amplía a dotación orzamentaria da resolución anterior (DOG nº 198, do 8 de outubro) e Resolución do 4 de novembro de 2009 pola que se amplía o prazo de xustificación (DOG nº 221, do 11 de novembro).
Aplicación orzamentaria: 40.50.312C.460.0 dos orzamentos xerais da comunidade autónoma para o ano 2009.
Crédito orzamentario: 441.165  na aplicación orzamentaria 40.50.312C.460.0.
Entidades locais beneficiarias da subvención cunha contía igual ou superior a 3.000  e importe da axuda concedida a cada unha delas expresado en euros, por orde alfabética, que figuran no anexo a esta resolución.
Santiago de Compostela, 28 de decembro de 2009.
P.S. (Decreto 325/2009, do 18 de xuño)
José Antonio Villamayor Filloy
Subdirector xeral de Coordinación, Contratación
e Xestión Orzamentaria
Ver referencia pdf "00800D003P008.PDF"
RESOLUCIÓN do 17 de decembro de 2009, da Secretaría Xeral da Emigración, pola que se procede á publicación das subvencións concedidas en virtude da Resolución do 17 de xuño de 2009 pola que se establecen as bases reguladoras e se convocan as axudas e subvencións correspondentes a diversos programas de actuación a favor das comunidades galegas no exterior para o exercicio 2009.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 20/01/2010

De conformidade co disposto no artigo 15 da Lei 9/2007, do 13 de xuño, de subvencións de Galicia e no artigo 44 da Resolución do 17 de xuño de 2009, pola que se establecen as bases reguladoras e se convocan as axudas e subvencións correspondentes a diversos programas de actuación a favor das comunidades galegas no exterior para o exercicio 2009, procédese á publicación das subvencións concedidas iguais ou superiores a 3.000 euros.
Finalidade da axuda: as axudas teñen como finalidade a subvención dos gastos correntes das entidades galegas no exterior a través dos seis programas seguintes: Programa 1. Para a prestación de servizos socioasistenciais; Programa 2. Para actividades socioculturais; Programa 3. Para accións informativas; Programa 4. Para proxectos promovidos pola xuventude; Programa 5. Para gastos de funcionamento; Programa 6. Para contratación de grupos.
No Programa 7. Para subscrición a publicacións e no Programa 8. Para adaptación de nomes; incluídos nesta resolución, non se concederon subvencións a ningunha entidade por importe igual ou superior a 3.000 .
Norma reguladora: Resolución do 17 de xuño de 2009 pola que se establecen as bases reguladoras e se convocan as axudas e subvencións correspondentes a diversos programas de actuación en favor das comunidades galegas no exterior para o exercicio 2009 (Diario Oficial de Galicia nº 121, do 23 de xuño).
Aplicación orzamentaria: 40.50.312C.481.0. Axudas a entidades no ámbito das migracións, dos orzamentos xerais da Comunidade Autónoma galega para o ano 2009.
Crédito orzamentario: 1.000.000 de euros.
Entidades beneficiarias das subvencións cunha contía igual ou superior a 3.000 euros e o importe da axuda concedida a cada unha delas expresado en euros, por orde alfabética:
Ver referencia pdf "01200D001P005.PDF"
Ver referencia pdf "01200D002P006.PDF"
Santiago de Compostela, 17 de decembro de 2009.
P.S. (Decreto 325/2009, do 18 de xuño)
José Antonio Villamayor Filloy
Subdirector xeral de Coordinación, Contratación
e Xestión Orzamentaria
RESOLUCIÓN do 5 de xaneiro de 2010 pola que se dá publicidade aos convenios de colaboración subscritos pola Academia Galega de Seguridade Pública que non foron publicitados no seu momento.
ACADEMIA GALEGA DE SEGURIDADE PÚBLICA — III. OUTRAS DISPOSICIÓNS — 15/01/2010

O artigo 11 da Lei 4/2006, do 30 de xuño, de transparencia e boas prácticas na Administración pública galega (Diario Oficial de Galicia nº 136, do 14 de xuño) impón a cada consellería ou entidade da Xunta de Galicia a obriga de publicar no Diario Oficial de Galicia unha relación dos convenios de colaboración subscritos.
En consecuencia, e para dar cumprimento a esa obriga,
DISPOÑO:
Artigo único.-Dar publicidade á relación dos convenios subscritos pola Academia Galega de Seguridade Pública no ano 2009 que non foron publicitados no seu momento, que se incorporan como anexo a esta resolución.
A Estrada, 5 de xaneiro de 2010.
José Carlos García Bouzas
Director xeral da Academia Galega de Seguridade Pública
RESOLUCIÓN do 11 de febreiro de 2010, da Secretaría Xeral da Consellería do Mar, pola que se lles dá publicidade aos convenios de colaboración subscritos por esta consellería no terceiro cuadrimestre do ano 2009.
CONSELLERÍA DO MAR — III. OUTRAS DISPOSICIÓNS — 05/03/2010

O artigo 11 da Lei 4/2006, do 30 de xuño, de transparencia e boas prácticas na Administración pública galega (DOG nº 136, do 14 de xuño) impón a cada consellería da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia e para dar cumprimento a esa obriga, por medio desta resolución dáse publicidade á relación dos convenios subscritos no terceiro cuadrimestre do ano 2009 pola Consellería do Mar, que se incorpora como anexo a esta resolución.
Santiago de Compostela, 11 de febreiro de 2010.
Francisco José Vidal-Pardo Pardo
Secretario xeral da Consellería do Mar
Ver referencia pdf "04400D007P018.PDF"
RESOLUCIÓN do 26 de febreiro de 2010, do tribunal designado para cualificar as probas dirixidas á obtención do título de conselleiro de seguridade para o transporte de mercadorías perigosas, convocadas mediante Resolución do 11 de xaneiro de 2010, da Dirección Xeral de Mobilidade (Diario Oficial de Galicia número 14, do 22 de xaneiro), pola que se anuncia a exposición pública da relación definitiva de admitidos e excluídos e se determinan a data, o lugar e os horarios de realización dos correspondentes exercicios.
CONSELLERÍA DE MEDIO AMBIENTE, TERRITORIO E INFRAESTRUTURAS — III. OUTRAS DISPOSICIÓNS — 05/03/2010

En sesión do tribunal designado para cualificar as probas dirixidas á obtención do título de conselleiro de seguridade para o transporte de mercadorías perigosas, convocadas mediante Resolución do 11 de xaneiro de 2010, da Dirección Xeral de Mobilidade (Diario Oficial de Galicia nº 14, do 22 de xaneiro), acordouse, de conformidade co disposto na base quinta punto 5 da mencionada resolución:
Primeiro.-Facer pública a relación definitiva de admitidos e excluídos para a realización das probas dirixidas á obtención do certificado CE de conselleiros de seguridade para o transporte de mercadorías perigosas por estrada e por ferrocarril, procedéndose á exposición pública da referida lista definitiva na páxina web da Consellería de Medio Ambiente, Territorio e Infraestruturas.
Segundo.-As correspondentes probas terán lugar o día 10 de marzo de 2010 no salón de actos da Escola Galega de Administración Pública (EGAP); rúa de Madrid 2-4, As Fontiñas, Santiago de Compostela.
Os ditos exercicios realizaranse nos horarios que a seguir se indican:
Modalidade por estrada:
-Obtención certificado ADR:
Todas as clases: 8 horas.
Clase 2: 8 horas.
Clase 1: 10.30 horas.
Clase 7: 10.30 horas.
Materias líquidas: 10.30 horas.
Clase 3: 13 horas.
Modalidade por ferrocarril:
-Obtención certificado RID:
Todas as clases: 10.30 horas.
Terceiro.-Os aspirantes deberanse presentar 30 minutos antes do comezo de cada exercicio para os efectos de entrar no recinto en que se realizarán as probas; procederase ao peche das portas e ao comezo dos exercicios nos horarios establecidos.
Os interesados serán convocados para cada exercicio en chamamento único; a este respecto, será excluído da súa realización quen non compareza no dito momento.
Cuarto.-Os aspirantes terán que se presentar provistos do orixinal do seu documento nacional de identidade; o domicilio que figure en tal documento deberá estar incluído no ámbito territorial a que se estenda a actuación deste tribunal. Non se lles permitirá o acceso ao recinto onde se realicen as probas a aqueles candidatos que se presenten sen a documentación que se acaba de indicar.
Así mesmo, os aspirantes deberán ir provistos do ADR ou RID, para a realización do suposto práctico, e de bolígrafo.
Santiago de Compostela, 26 de febreiro de 2010.
Xosé Lluís Fernández Suárez
Presidente do tribunal
RESOLUCIÓN do 28 de outubro de 2010, da Secretaría Xeral da Emigración, pola que se procede á publicación das subvencións concedidas, en virtude da Resolución do 16 de xullo de 2010, da Secretaría Xeral da Emigración, pola que se regula a concesión, en réxime de concorrencia non competitiva, de subvencións a concellos, mancomunidades de concellos e consorcios locais, para a realización de programas destinados a favorecer os procesos de acollida e integración da poboación retornada e inmigrante extracomunitaria na Comunidade Autónoma galega durante o ano 2010.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 22/12/2010

De conformidade co disposto no artigo 15º.1 da Lei 9/2007, do 13 de xuño, de subvencións de Galicia, e no artigo 15º da Resolución do 16 de xullo de 2010, da Secretaría Xeral da Emigración, pola que se regula a concesión, en réxime de concorrencia non competitiva, de subvencións a concellos, mancomunidades de concellos e consorcios locais, para a realización de programas destinados a favorecer os procesos de acollida e integración da poboación retornada e inmigrante extracomunitaria na Comunidade Autónoma galega durante o ano 2010, procédese á publicación das subvencións concedidas de contía igual ou superior a 3.000 euros.
Finalidade da axuda: as axudas teñen como finalidade a subvención dos gastos correntes que se lles orixinen aos concellos, mancomunidades de concellos e consorcios locais a que se lles concede a subvención para a realización dos programas previstos no artigo 5º do anexo da Resolución do 16 de xullo.
Norma reguladora: Resolución do 16 de xullo de 2010 pola que se regula a concesión, en réxime de concorrencia non competitiva, de subvencións a concellos, mancomunidades de concellos e consorcios locais, para a realización de programas destinados a favorecer os procesos de acollida e integración da poboación retornada e inmigrante extracomunitaria na Comunidade Autónoma galega durante o ano 2010 (DOG nº 139, do 22 de xullo) e Resolución do 28 de outubro de 2010 pola que se amplía o prazo de xustificación.
Aplicación orzamentaria: 04.50.312C.460.0 dos orzamentos xerais da comunidade autónoma para o ano 2010.
Crédito orzamentario: 700.000  na aplicación orzamentaria 04.50.312C.460.0.
Entidades locais beneficiarias da subvención cunha contía igual ou superior a 3.000  e importe da axuda concedida a cada unha delas expresado en euros, por orde alfabética, que figuran no anexo a esta resolución.
Santiago de Compostela, 28 de outubro de 2010.
J. Santiago Camba Bouzas
Secretario xeral da Emigración
Ver referencia pdf "24400D001P006.PDF"
RESOLUCIÓN do 11 de decembro de 2009, da Dirección Xeral de Conservación da Natureza, pola que se publica a relación de subvencións concedidas a asociacións protectoras de animais domésticos para o fomento de actuacións destinadas á protección e benestar dos animais domésticos ao abeiro da Orde do 6 de xullo de 2009.
CONSELLERÍA DO MEDIO RURAL — III. OUTRAS DISPOSICIÓNS — 07/01/2010

En cumprimento do disposto no artigo 10.3º da Orde do 6 de xullo de 2009, pola que se establecen axudas para o fomento de actuacións destinadas á protección e benestar dos animais domésticos realizadas por asociacións protectoras de animais domésticos (DOG nº 141, do 21 de xullo de 2009), resolvo que se publiquen as subvencións concedidas que se indican no anexo, cun importe total de 79.200  con cargo á aplicación orzamentaria 15.02.541B.481.0 correspondente ao ano 2009.
Santiago de Compostela, 11 de decembro de 2009.
Ricardo García-Borregón Millán
Director xeral de Conservación da Natureza
Ver referencia pdf "00300D006P030.PDF"
CORRECCIÓN de erros.-Orde do 28 de decembro de 2009 pola que se establece a convocatoria pública para a programación de accións formativas dirixidas prioritariamente ás persoas traballadoras desempregadas na Comunidade Autónoma de Galicia correspondente ao exercicio de 2010.
CONSELLERÍA DE TRABALLO E BENESTAR — III. OUTRAS DISPOSICIÓNS — 07/01/2010

Advertidos erros na devandita orde, publicada no Diario Oficial de Galicia nº 253 do mércores 30 de decembro de 2009, cómpre efectuar as seguintes correccións no anexo IV:
No anexo IV, débense engadir as seguintes especialidades formativas:
Ver referencia pdf "00300D004P014.PDF"
RESOLUCIÓN do 23 de decembro de 2009, da Secretaría Xeral para o Deporte, pola que se conceden subvencións a concellos ao abeiro da Resolución do 29 de outubro de 2009 pola que se convocan subvencións a concellos de Galicia, en réxime de concorrencia competitiva, para a adquisición de equipamentos deportivos (Diario Oficial de Galicia número 218, do 6 de novembro).
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 07/01/2010

De conformidade co disposto na Resolución do 29 de outubro de 2009 pola que se convocan subvencións a concellos de Galicia, en réxime de concorrencia competitiva, para a adquisición de equipamentos deportivos (DOG nº 218, do 6 de novembro), e de acordo coas bases que rexen nesta convocatoria, aprobadas por Resolución do 30 de xullo de 2009, da Secretaría Xeral para o Deporte, pola que se aproban as bases reguladoras para a concesión de subvencións a concellos de Galicia, en réxime de concorrencia competitiva, para a realización de obras de construción, mellora, acondicionamento e reforma de instalacións e espazos deportivos (DOG nº 149, do 31 de xullo), recibidas as solicitudes na Secretaría Xeral para o Deporte e rematada a fase de revisión da documentación achegada e de comprobación do grao de cumprimento dos requisitos establecidos na dita resolución, esta secretaría xeral
RESOLVE:
1. Outorgar para a adquisición de equipamento deportivo as subvencións económicas que a favor dos concellos propostos se identifican e enumeran seguidamente por orde da puntuación acadada unha vez aplicados os criterios establecidos no artigo 4º da Resolución do 30 de xullo de 2009. O importe da subvención acada a totalidade do investimento.
Ver referencia pdf "00300D001P006.PDF"
Ver referencia pdf "00300D002P012.PDF"
3. Denegar o outorgamento das restantes solicitudes de subvención admitidas, por acadar unha valoración inferior para a actuación programada en relación coas que resultaron subvencionadas.
4. A finalidade das subvencións é axudar aos concellos de Galicia para a adquisición de equipamentos deportivos no ano 2009.
5. As subvencións concedidas faranse efectivas con cargo á aplicación 40.60.441A.760.0 e ata unha contía máxima de 375.923,20 .
Esta resolución comporta unha asignación do crédito establecido por un importe total de 369.286,39 .
6. Contra esta resolución os interesados poderán interpor recurso potestativo de reposición ante a Secretaría Xeral para o Deporte, no prazo dun mes contado a partir do día seguinte ao da recepción da oportuna notificación ou, se é o caso, a partir do día seguinte ao da publicación, segundo o disposto nos artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común, ou ben directamente recurso contencioso-administrativo no prazo de dous meses, ante o Tribunal Superior de Xustiza de Galicia.
Santiago de Compostela, 23 de decembro de 2009.
José Ramón Lete Lasa
Secretario xeral para o Deporte
RESOLUCIÓN do 24 de novembro de 2009 pola que se ordena publicar a decisión do xurado do Premio Elías Valiña ao esforzo revitalizador e promocional do Camiño de Santiago.
CONSELLERÍA DE CULTURA E TURISMO — III. OUTRAS DISPOSICIÓNS — 11/01/2010

Mediante a Orde do 19 de maio de 2009 (DOG número 106, do martes 2 de xuño) convocouse o Premio Elías Valiña ao esforzo revitalizador e promocional do Camiño de Santiago, co fin de recoñecer e recompensar os méritos de todas aquelas institucións, asociacións ou entidades culturais, padroados, fundacións ou persoas individualmente consideradas, cunha traxectoria que acredite o seu labor na investigación, revitalización e conservación, e que desenvolvan a súa actividade protectora, revitalizadora ou promocional dos camiños de Santiago.
A base novena da citada orde establece que o premio será outorgado por un xurado que terá a consideración de comisión de valoración, presidido polo conselleiro de Cultura e Turismo, ou persoa en quen delegue, e estará integrado polos seguintes membros: o presidente do Comité Internacional de Expertos do Camiño de Santiago, dous membros nomeados polo conselleiro de Cultura e Turismo entre persoas de recoñecido prestixio na materia, a institución, asociación cultural, padroado ou fundación que resultase gañador na anterior convocatoria e os presidentes das entidades inscritas no Rexistro de Entidades de Promoción do Camiño de Santiago cos números 54, 55, 56 e 57, que serán substituídos o próximo ano polos catro seguintes, e así sucesivamente ata que roten todos.
Por todo isto,
RESOLVO:
Ordeno publicar a decisión do xurado do Premio Elías Valiña ao esforzo revitalizador e promocional do Camiño de Santiago.
O citado xurado, reunido en Santiago de Compostela o día 20 de novembro de 2009, acordou conceder o Premio Elías Valiña ao esforzo revitalizador e promocional do Camiño de Santiago, ao proxecto presentado pola Asociación de Amigos del Camino Vía de la Plata de Sevilla.
Santiago de Compostela, 24 de novembro de 2009.
P.D. (Orde 2-5-2009)
Antonio Fernández-Campa García-Bernardo
Secretario xeral da Consellería de Cultura e Turismo
ORDE do 17 de decembro de 2009 pola que se declara de utilidade pública a Asociación de Familiares de Enfermos de Alzheimer e outras Demencias de Ourense.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 11/01/2010

Por iniciativa das correspondentes asociacións, poderán ser declaradas de utilidade pública aquelas que reúnan os requisitos establecidos no artigo 32 da Lei orgánica 1/2002, do 22 de marzo, reguladora do dereito de asociacións.
O expediente foi instruído de conformidade co previsto no Real decreto 1740/2003, do 19 de decembro, sobre procedementos relativos a asociacións de utilidade pública, e neste consta a documentación e os informes previstos na citada norma.
O Decreto 157/2008, do 10 de xullo, sobre asunción de funcións da Administración do Estado traspasadas á Comunidade Autónoma de Galicia, mediante o Real decreto 1080/2008, do 30 de xuño, en materia de declaración de utilidade pública de asociacións, asigna estas funcións á Consellería de Presidencia, Administracións Públicas e Xustiza, establecendo que será competente para resolver o procedemento de declaración de utilidade pública a persoa titular da Consellería de Presidencia, Administracións Públicas e Xustiza, logo da instrución do procedemento polo órgano correspondente.
De conformidade co informe favorable de declaración de utilidade pública, emitido polo instrutor do expediente,
RESOLVO:
Declarar de utilidade pública a seguinte asociación inscrita no Rexistro provincial de asociacións de Ourense:
Denominación	Nº de rexistro
Asociación de Familiares de	1995/1540-1ª
Enfermos de Alzheimer e outras
Demencias de Ourense
Contra esta orde, que pon fin á vía administrativa, pode interpoñerse recurso contencioso-administratiovo ante a sala correspondente do Tribunal Superior de Xustiza de Galicia, no prazo de dous meses, de conformidade co disposto na Lei 29/1998, do 13 de xullo, reguladora da xurisdición contencioso-administrativa, podendo interpoñer, con carácter potestativo, recurso de reposición ante o mesmo órgano que ditou o acto, no prazo dun mes, segundo o disposto na Lei 30/1992, do 26 de novembro, de réxime xurídico das administracións públicas e do procedemento administrativo común.
Santiago de Compostela, 17 de decembro de 2009.
Alfonso Rueda Valenzuela
Conselleiro de Presidencia, Administracións Públicas e Xustiza